Maal-Sʋm Nɛ Baיasid Siיem

Saŋa siיa da bɛ ka ba kena bɔɔd ye ba baŋ maal-sʋm nɛ baיasid siיem. Ban vɛɛnsid bɔɔd ye ba baŋ maal-sʋm nɛ baיasid siיem la, ba keŋɛ pinיil nɛ Anua sanיan, ka buיos o ye, “Anɔnyaיaŋa, maal-sʋm baיasidi bɛיɛdi bɛɛ li basיasidi sʋm?”

Ka Anɔnyaיaŋ lɛbis yɛli ba ye, “Maal-sʋm basיasidi bɛיɛdin”. Ka ba buיos o ye, “Bɔɔ kɛ ka maal-sʋm baיasid bɛיɛdin nɛ?”

Ka o lɛbis ye, “M daa kena nyɛי m gɛla wiak biis, ka ba nɔk kpanיaʋŋ gɛla paיalim ka m wiak kpinיini tisi ba. Ka kpinיini la ti nɔbig ka ba nɔk kpinיini la kuos daי kɔnbid, ka kɔnbid la ti kena lieb niigi. Ka ba di puיab ka nɔk niigi la sʋl puיab, ka gbanיe kɔnbid la sʋl puיab, ka gbanיe mam Anɔnyaיaŋ biis paas sʋl puיab. Ka li ti kena ka m tadig ka pʋ lɛm mɔr paŋ yaיasa. M nɛ pʋ lɛm mɔr paŋ yaיas la, sɔיɔsɔ pʋ lɛm tɛnrim yɛla yaיasa. Ba yaיa ye ba bas ki, ba basidi kpinיini nɛ nɔbanɛ mɔr paŋ la ka ba daיadim ka guיod ki la wʋsa. Dinzug maal-sʋm baיasidi bɛיɛdin.” Ka ba ye awɔɔ.

Haya, ka ba keŋɛ Abʋnyaיaŋ sanיan buיos o ye, “Maal-sʋm baיasid bɔ ni?” ka Abʋnyaיaŋ lɛbis ye, “Maal-sʋm baיasidi bɛיɛdin.” Ka ba buיos o ye, “Bɔ yɛla ka maal-sʋm baיasid bɛיɛdinnɛ?” ka Abʋnyaיaŋ lɛbis ye, “M duיa biis ka ba nɔkim biis la tiak niigi sʋl puיab, ka ba duיa biis. Ka man ti kena kʋdʋg la, ba pʋ lɛm tɛnrim yɛlaa, amaa ka lɛɛ tiɛnd bʋpaalis nɛ niigi banɛ ka ba tiak la ka tamim yɛla. Hali ka mɔrim ken mɔɔgin kpaיad, ka nintaŋ nwɛיɛdim ka sɔיɔsɔ pʋ tɛnrim yɛla, baa nɛ kuיom, ba pʋ tisidim ka m nuuda. Dinzug maal-sʋm baיasidi bɛיɛdin.” Ka ba ye awɔɔ.

Ka ba lɛn keŋ ti buיos Anaיanyaיaŋ ye, “Maal-sʋm baיasid bɔ ni?” ka Anaיanyaיaŋ lɛbis ye, “Maal-sʋm baיasidi bɛיɛdin” ka ba buיos o ye, “Bɔ ka maal-sʋm baיasid bɛיɛdinnɛ?” ka Anaיanyaיaŋ lɛbis yɛli ba ye, “Mam kena duיa biis ka ba nɔki ba wʋsa sʋl puיab, ka kɛɛ nɔk sieba daי wiidi. Ka ban daי wiidi la mɔr paae na la, ba kennɛ kied yaama tisid wiidi la, ka gbinיisid kuיom nulisidi ba ka lɛɛ bas man, baa daar yinne, ba pʋ tisim kuיom ye m nuuma. Ala ka m ye maal-sʋm baיasidi bɛיɛdin la.” Ka ba ye awɔɔ.

Ka ba lɛn keŋɛ Apuיanyaיaŋ sanיan n buיos o ye, “Maal-sʋm baיasidi bɛיɛdin bɛɛ sʋm ni?” ka Apuיanyaיaŋ lɛbis ye, “Maal-sʋm baיasidi bɛיɛdin” ka ba buיos o ye, “Bɔ ka maal-sʋm baיasid bɛיɛdinnɛ?” ka o lɛbis ye, “Man daa mɔr paŋ saŋa siיa la, m daa wiid kuיom ka duיad biis ka gɔsidi ba sʋיʋŋa, ka ba ti kena zuיoe. M daa miי saŋa kanɛ nar ye biis di diib ka maannɛ ala tisidi ba tituaa. Amaa ban ti kena zuיoe saŋkanɛ ka m paŋ naae la, ka ba di puיab duיa biis la, ba kʋ maal diib ka m dii, amaa banɛ ieedi ala ti paae saŋa kanɛ ka ba kɔיɔm zabid la ka ba nyaan maal diib ka tisim. Saŋa kanɛ ka ba yaיam bɔɔd ka ba tisidim diib ka m nyaan di, mam pʋ lɛm mɔr paŋ la zug. Dinzug ka m ye maal-sʋm baיasidi bɛיɛdin” Ka ba ye awɔɔ.

Ala ka ba lɛn keŋ buיos Abʋdanyaיaŋ ye, “Maal-sʋm baיasidi bɛיɛdin bɛɛ sʋm ni?” ka o lɛbis ye, “Maal-sʋm baיasidi bɛיɛdin” ka ba buיos o ye, “Bɔ ka maal-sʋm baיasid bɛיɛdinnɛ?” ka o lɛbis ye, “Man daa duoe m biilimin kena kua di puיa duיa biis, ka kua ugu ba sʋיʋŋa ka biis la ti kena nɔbigɛ. Ka biis la zuיoe la, ba keŋɛ dii ba puיab na. Ban di ba puיab la saŋa siיa la ka m kʋdig nɛ, ka paŋ naae. Amaa saŋa kanɛ sʋm ye ba tisim diib ka m di la, ba pʋ tisidimaa, ka m kɔיɔm zabid hali asɛɛ sankanɛ ka ba ti maali ba yaיam nɛ bɔɔd siיem la ka nyaan tisim diib. Saŋa kanɛ ka ba ti bɔɔd ye ba di la, saŋkan ka m nyaan nyɛt diibi dit. Man kʋdig paae saŋa siיa la, m yʋיʋn liebi biig ka li nar ye ba gɔsim nwɛnnɛ ban gɔsidi ba biis la siיem la, amaa ba pʋ maannɛ alaa. Dinzug ka m ye maal-sʋm baיasidi bɛיɛdin”